Marcinkonių seniūnija

Marcinkonių seniūnija – administracinis-teritorinis vienetas Varėnos rajono savivaldybės pietvakariuose,Marcinkonių seniūnija. Varena.lt (tikrinta 2022-06-04). Dzūkijos etnografiniame regione, į pietvakarius nuo Varėnos, pasienyje su Baltarusija. Centras – Marcinkonys, seniūnijos administracija įsikūrusi Marcinkonių mokykloje.

Yra viena pagrindinė, viena pradinė mokykla, 2 bibliotekos, laisvalaikio ir pramogų centras (teatras, sporto klubas, etnografinis ansamblis), Marcinkonių etnokultūros muziejus, Čepkelių rezervato kraštotyros muziejus, Dzūkijos nacionalinio parko Marcinkonių informacinis centras. Yra vaistinė, ambulatorija, medicinos punktas. Ūkis iš dalies remiasi turizmu. Kuriasi kaimo turizmo sodybos, įrengti svečių namai Marcinkonyse, atgimsta tradiciniai amatai, veikia medienos apdirbimo įmonė.

 Geografija 

Seniūnija yra Lietuvos pietuose, pasienyje su Baltarusija, ji užima 56 500 ha plotą.  Didžiąją dalį užima miškai (Dainavos giria) ir pelkės, čia yra Dzūkijos nacionalinis parkas,Varena.lt  kurio direkcija ir muziejus yra Marcinkonyse, ir Čepkelių rezervatas (Čepkelių pelkė – didžiausia Lietuvoje). Seniūnija viena didžiausių Lietuvoje savo plotu (juo lenkia kai kurias savivaldybes) ir viena rečiausiai gyvenamų teritorijų, vos 3,5 gyventojo kvadratiniame kilometre – tankumas smarkiai atsilieka nuo Lietuvos vidurkio (apie 55 gyv./km²) ir labiau primena retai gyvenamų vidurinės Azijos ar Okeanijos šalių tankumus. Per seniūnijos teritoriją teka Merkys, Ūla, Grūda, Skroblus. Didžiausi ežerai – Grūda, Lavysas, Kastinis.

Seniūnijoje yra daug išlikusių drevėtų pušų. Gyventojų nedaug, tankumas labai mažas. Per seniūnijos teritoriją XIX a. viduryje nutiestas geležinkelis Sankt Peterburgas–Varšuva, jis paveikė šio, tuomet atokaus, regiono raidą, aplink geležinkelio stotis kaimai ėmė labiau plėstis, taip išsiplėtė ir Marcinkonys – kaimas, minimas nuo 1637 m. Tiesa, čia nesusikūrė didesnių miestų, kaip palei geležinkelius kitur.

 Susisiekimas 

Kelių tinklas labai retas, daugiausia dėl ypač mažo gyventojų tankumo. Asfaltuoti keliai sujungia Marcinkonis su Merkine ir Varėna, vienas jų nueina link pietinių kaimų, o visi kiti keliai yra neasfaltuoti – iki kai kurių kaimų net po keliasdešimt kilometrų reikia važiuoti žvyrkeliais ar netgi išvis negrįstais keliais. Dėl šios priežasties susisiekimas žiemą gali būti sunkus. Susisiekti su kitais miestais, įskaitant ir rajono centrą Varėną bei valstybės sostinę Vilnių padeda Vilniaus–Marcinkonių geležinkelis, kurio stotis yra Marcinkonyse. Yra dar ir penkios stotelės, tačiau nutraukus reisus į Gardiną, pietinės stotelės nebeveikia, veikia tik viena Zervynose. Iš Marcinkonių į Vilnių nuvažiuoti traukiniu trunka maždaug dvi valandas. Nutraukus Gardino reisus ir pakeitus reisų į Varšuvą kelią į geležinkelį per Šeštokus, ši kadaise svarbaus Peterburgo–Varšuvos geležinkelio atkarpa neteko reikšmės, bet kelis kartus per dieną čia važiuoja Marcinkonių–Vilniaus traukiniai.

 Istorija 

Įkurta 1995 m. vietoje Marcinkonių apylinkės. 2004 m. patvirtintas Marcinkonių herbas, kurį naudoja ir seniūnija. 

|-
| 2001-04  || || 1833 || 27 kaimai
|-
| 2009-09-01  || 550 || 2000 || 28 kaimai
|-
| 2011 m.  || || 1389 || 28 kaimai
|-
| 2016-08-13  || || || 28 kaimai
|-
| 2021 m.  || 565 || 1021 || 26 kaimai
|}

 Seniūnai 
 Vilius Petraška (–2024 m.)
 Eglė Ikasalienė (nuo 2024 m.)

 Gyvenvietės 

Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):

|-
| Ašašninkai, k. || 27 || 43
|-
| Bižai, k. || || 1
|-
| Darželiai, k. || 39 || 63
|-
| Daržinėlės, k. || 19 || 22
|-
| Dubas, k. || || 7
|-
| Dubininkas, k. || || 4
|-
| Grybaulia, k. || 15 || 26
|-
| Kabeliai, k. || 122 || 168
|-
| Kapiniškiai, k. || 16 || 40
|-
| Kašėtos, k. || || 14
|-
| Lavysas, k. || || 2
|-
| Mančiagirė, k. || || 15
|-
| Marcinkonys, k. || 493 || 640
|-
| Mardasavas, k. || 31 || 26
|-
| Margionys, k. || 39 || 58
|-
| Musteika, k. || 36 || 61
|-
| Paūliai, k. || || 9
|-
| Piesčiai, k. || || 0
|-
| Puvočiai, k. || 50 || 57
|-
| Randamonys, k. || || 0
|-
| Rudnia, k. || || 1
|-
| Senovė, k. || || 7
|-
| Šklėriai, k. || 30 || 41
|-
| Trakiškiai, k. || || 7
|-
| Viršurodukis, k. || || 4
|-
| Zervynos, k. || 36 || 47
|-
| Žiūrai, k. || 18 || 26
|}

 Seniūnaitijos 

2009 m. įsteigtos 5 seniūnaitijos:
 Kabelių (Kabeliai, Musteika, Ašašninkai, Senovė, Piečiai, Šklėriai, Dubas, Daržinėlės)
 Marcinkonių (Marcinkonys)
 Margionių (Darželiai, Grybaulia, Rudnia, Margionys, Kapiniškiai)
 Puvočių (Puvočiai, Mardasavas, Dubininkas, Viršurodukis, Kašėtos)
 Žiūrų (Žiūrai, Bižai, Trakiškiai, Lavysas, Paūliai, Mančiagirė, Zervynos)

 Šaltiniai 

Kategorija:Varėnos rajono savivaldybės seniūnijos